Foto: Getty Images Italiya hukumati Yevropa ittifoqining byudjyet loyihasiga o‘zgartishlar kiritish to‘g‘risidagi talabini rad etdi. Bu haqda Deutsche Welle xabar bermoqda. Italiya bosh vaziri o‘rinbosari Luiji di Mayoning ma’lum qilishicha, u tomonidan ishlab chiqilgan byudjyet - mamlakat uchun eng yaxshisi. «Biz aynan shu byudjyet mamlakatga tiklanib olish uchun kerak, deb hisoblaymiz» - deya ma’lum qildi Luiji di Mayo. Italiyaga hozirgi paytda jarima jarayoni tahdid solmoqda, u YeI tomonidan yordamning qisqarishi hamda yirik jarimalarga olib kelishi mumkin. Yevropa komissiyasi oktabr oyida birinchi marotaba Yevropa ittifoqiga a’zo bo‘lgan davlat byudjyeti loyihasini rad etdi va Italiyadan byudjyet rejalashtirishiga o‘zgartirishlar kiritishni talab qildi.